****

**SAŽETAK POZIVA**

**„Promicanje održivog korištenja prirodne baštine u nacionalnim parkovima i parkovima prirode“**

**(*referentni broj: KK.06.1.2.01)***

***-*** *ograničeni postupak u modalitetu trajnog Poziva -*

1. **Cilj, svrha i namjena poziva**

Opći cilj:Održivo korištenje odredišta prirodne baštine (nacionalnih parkova i parkova prirode) s ciljem doprinosa održivom društveno-gospodarskom razvoju na lokalnoj/regionalnoj razini.

Specifični cilj: Povećanje privlačnosti i obrazovnog kapaciteta te uspostava boljeg upravljanja posjetiteljima u odredištima prirodne baštine (nacionalnim parkovima i parkovima prirode).

1. **Ukupna raspoloživa sredstva**

Bespovratna sredstva dodjeljivat će se putem **ograničenog postupka dodjele bespovratnih sredstava u modalitetu trajnog Poziva**, odnosno do iskorištenja raspoloživih sredstava EFRR-a predviđenih za ovaj Poziv, u iznosu od 380.000.000 kuna (otprilike 50.000.0000 eura).

1. **Raspoloživa sredstva po prijavitelju**

Najniža odnosno najviša dopuštena ukupna vrijednost prihvatljivih troškova pojedinačnog projektnog prijedloga koji može biti dostavljen u sklopu ovog Poziva je kako slijedi:

* + 1. najniži iznos 3.500.000 kuna
		2. najviši iznos 85.000.000 kuna.
1. **Razdoblje provedbe projekta**

Razdoblje provedbe projekta je od početka obavljanja aktivnosti projekta, a najranije počevši od 1. siječnja 2014. godine, do završetka obavljanja predmetnih aktivnosti, a najkasnije do 31. prosinca 2021. godine.

Razdoblje provedbe projekta, odnosno datum početka i predviđenog završetka projekta bit će jasno definiran u Posebnim uvjetima Ugovora o dodjeli bespovratnih sredstava.

Prijavitelj mora biti spreman započeti s provedbom aktivnosti projekta, uključujući pokretanje postupaka javne nabave relevantnih za pravovremenu provedbu aktivnosti, u skladu s planom aktivnosti u Prijavnom obrascu

1. **Prihvatljivi prijavitelji i partneri**

**Prijavitelji** u sklopu ovog Poziva mogu biti Javne ustanove za upravljanje nacionalnim parkom i parkom prirode, kako slijedi:

 NACIONALNI PARKOVI

* Javna ustanova Nacionalni park Plitvička jezera
* Javna ustanova Nacionalni park Paklenica
* Javna ustanova Nacionalni park Risnjak
* Javna ustanova Nacionalni park Mljet
* Javna ustanova Nacionalni park Kornati
* Javna ustanova Nacionalni park Brijuni
* Javna ustanova Nacionalni park Krka
* Javna ustanova Nacionalni park Sjeverni Velebit

PARKOVI PRIRODE

* Javna ustanova Park prirode Biokovo
* Javna ustanova Park prirode Velebit
* Javna ustanova Park prirode Medvednica
* Javna ustanova Park prirode Telaščica
* Javna ustanova Park prirode Lonjsko polje
* Javna ustanova Park prirode Kopački rit
* Javna ustanova Park prirode Papuk
* Javna ustanova Park prirode Učka
* Javna ustanova Park prirode Žumberak - Samoborsko gorje
* Javna ustanova Park prirode Vransko jezero
* Javna ustanova Park prirode Lastovsko otočje.

Formiranje **partnerstva** između Prijavitelja te prihvatljivih dionika unutar pojedinačnog projektnog prijedloga nije obavezno (tj. ne predstavlja kriterij prihvatljivosti) ali je dopušteno na način opisan u ovim Uputama. Naime, projektni bi prijedlog trebao uključiti onoliki broj partnera čije sinergijsko djelovanje u svim segmentima aktivnosti predloženog projektnog prijedloga daje optimalan rezultat s obzirom na ulaganje te vrstu i potrebe samog projektnog prijedloga, pri čemu su dopušteni partneri sljedeći:

1. jedinice lokalne i regionalne samouprave, i/ili
2. organizacije civilnog društva, i/ili
3. uredi turističke zajednice, i/ili
4. javne ustanove čiji su osnivači jedinice lokalne i regionalne samouprave

Partner u projektu je dionik koji izravno koristi dio projektnih sredstava i sudjeluje u provedbi projekta[[1]](#footnote-1), te osiguranju njegove održivosti.

1. **Prihvatljive aktivnosti: koja ulaganja su dozvoljena?**
2. **Priprema studijske i projektne dokumentacije**
3. **Provedba projekta**
	* rekonstrukcija i/ili izgradnja posjetiteljske infrastrukture uključujući opremanje te razvoj posjetiteljskih sadržaja i proizvoda utemeljenih na prirodnoj baštini;
	* edukacija i interpretacija;
	* promocija i marketing destinacije na temu prirodne baštine.
4. **Upravljanje projektom**

Navedeno ne predstavlja iscrpnu listu, već može uključivati i sve ostale aktivnosti i dokumentaciju potrebnu za izvođenje/realizaciju projekta.

1. **Administrativni podaci**

Projektni prijedlog podnosi se u jednom zatvorenom paketu/omotnici isključivo preporučenom poštanskom pošiljkom ili osobnom dostavom na adresu: **Središnja agencija za financiranje i ugovaranje programa i projekata Europske unije, Ulica grada Vukovara 284 (objekt C), HR - 10000 Zagreb**.

Poziv se vodi kao trajno otvoreni ograničeni poziv na dostavu projektnih prijedloga do iskorištenja sredstava, s krajnjim rokom dostave projektnih prijedloga **do 31. prosinca 2017. godine**.

Dostava projektnog prijedloga dozvoljena je najranije od **21. travnja 2016. u 12.00h**

1. Projektni prijedlog može utvrditi i druge dionike (tzv. suradnike) koji imaju određene interese i/ili uloge u provedbi projekta, međutim izravno ne provode aktivnosti i ne koriste bespovratna sredstva iz ovog Poziva. Za takve dionike nije potrebno sklapati sporazume o partnerstvu, odnosno sporazume o sudjelovanju u projektu, već ih navesti u Obrascu 2. Prijavni obrazac (B dio) i opisati njihovu ulogu u projektu. [↑](#footnote-ref-1)